EkBass/fiwiki-20250220-pages-articles huggingface dataset:
Paolo Nutini

Paolo Giovanni Nutini (s. 9. tammikuuta 1987) on Skotlannin Paisleysta kotoisin oleva laulaja-lauluntekijä. Italialaisesta nimestä huolimatta Nutinin suku on asunut jo neljän sukupolven ajan Skotlannissa. Paolon äidin suku on skotlantilainen, isän juuret ovat puolestaan Italian Toscanassa. Nutinin musiikki on sekoitus soulia, poppia ja rockia. Musiikillisena innoittajana Nutinilla on toiminut hänen isoisänsä, joka perehdytti Nutinin muun muassa skotlantilaiseen folkmusiikkiin. Varsinaisen musiikkiuransa Nutini aloitti 16-vuotiaana lähtiessään ystävänsä yhtyeen kanssa kiertueelle toimien keikoilla vierailijana. Tämän jälkeen Nutini lopetti koulun Glasgow’ssa ja muutti Lontooseen, jossa hän esiintyi klubeilla. Levytyssopimuksen Nutini teki Atlantic Recordsin kanssa toukokuussa 2005. Nutinin ensimmäinen levy These Streets julkaistiin heinäkuussa 2006. Levy nousi Britannian albumilistalla parhaimmillaan kolmanneksi, ja levyn toinen single ”Last Request” singlelistan viidenneksi. Lisäksi These Streets -albumin kahta muuta singleä, ”Rewind” ja ”Jenny, Don’t Be Hasty”, on käytetty musiikkina CSI-televisiosarjan jaksoissa. Nutinin toinen levy Sunny Side Up julkaistiin kesäkuussa 2009, ja se nousi suoraan listaykköseksi. Albumin ensimmäinen single ”Candy” julkaistiin 25. toukokuuta. ”Coming Up Easy” julkaistiin elokuussa albumin toisena singlenä. Uuden albumin myötä Nutini pääsi esiintymään keskusteluohjelmiin, kuten Later... with Jools Holland, Friday Night with Jonathan Ross, Tonight Show with Conan O’Brien ja The Ellen DeGeneres Show. == Lähteet == Paolo Nutinin kotisivut Luokka:Skotlantilaiset laulajat Luokka:Brittiläiset laulaja- lauluntekijät Luokka:Britannianitalialaiset Luokka:Vuonna 1987 syntyneet Luokka:Elävät henkilöt
Suotarhayökkönen

Suotarhayökkönen (Lacanobia (Mamestra) w-latinum) on Suomessa uhanalainen yökkönen, joka on luokiteltu valtakunnallisessa uhanalaisarvioinnissa 2010 vaarantuneeksi (VU) uhanalaiseksi lajiksiJari-Pekka Kaitila, Kari Nupponen, Jaakko Kullberg & Erkki Laasonen 2010. Perhoset. Julk.: Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. s. 430–470. == Tunnistus == Suotarhayökkönen on kapeasiipinen (35–40 mm) ruskeanharmaa yökkönen. Takasiipien tyvi on ulkoreunaa vaaleampi. Etusiiven ulomman poikkiviirun ja aaltoviirun välinen alue on vaalea ja väriltään sinertävän harmaa. Alueen etuosassa sekä munuaistäplän alueella on lisäksi punertavan ruskeaa sävyä. Laji on sekoitettavissa sukulaislajiinsa pensasyökköseen sekä ruohotarhayökköseen. == Levinneisyys == Levinneisyydeltään eurosiperialaista lajia tavataan yleisenä Keski- ja Etelä- Euroopassa. Pohjois-Euroopassa laji esiintyy Ruotsissa, Suomessa sekä Baltiassa. Idässä levinneisyys ulottuu Iraniin ja Itä-Siperiaan. Suomessa laji on levinnyt pistemäisinä esiintyminä Etelä- ja Kaakkois-Suomeen. == Kehitysasteet == Toukat syövät lukuisia kasvilajeja. Kotelo talvehtii, ja aikuisia yksilöitä tavataan kesäkuun alusta kuun loppuun. Perhoset lentävät yöllä, ja kaikki havainnot onkin tehty klo 23–01 välisenä aikana. Kaikki suomalaiset havainnot on ilmeisesti tehty syötillä, mutta laji tulee myös valolle. Perhoset eivät juurikaan poistu elinympäristöstään. == Elinympäristöt == Suotarhayökkönen elää soilla ja niiden avoimilla rämeosilla. Etelämpänä lajin elinympäristöinä ovat kuivat hiekkapohjaiset alueet. == Kannan kehitys == Vaikka laji on yleensä esiintyessään ollut niukka, parhailta alueilta on kuitenkin taltioitu yhdessä illassa jopa kymmeniä yksilöitä. Kantoja tunnetaan runsaasti esimerkiksi Lahdessa, KirkkonummellaKirkkonummi ja Kuusankoskella. Elinympäristöjen tuhoutuessa kannat ovat taantuneet. == Uhanalaisuuden syyt == Koska valtaosa Etelä-Suomen soista on joko kokonaan tai osittain ojitettu, lajin luontainen elinympäristö on kaventunut. Suotarhayökkönen on levinnyt Suomessa vain eteläisille alueille, joten ojitukset vaikuttavat suoraan kantoihin. == Lajin suojelu == Lajin kannat ovat säilyneet yleensä muuttumattomina niillä suoalueilla, jotka ovat säilyneet luonnontilassa. Soiden vesiolojen muutostöistä pitäisikin Etelä-Suomessa luopua, ja suoalueita tulisi mahdollisuuksien mukaan palauttaa luonnontilaan. Lajilla on kannat Tammelan Torronsuon, Pyhtään Munasuon-Kananiemensuon ja Hattulan Jumoinsuon suojelluilla alueilla. == Lähteet == *Päivö Somerma: Suomen uhanalaiset perhoset. 1997 Ympäristöopas 1, luonto ja luonnonvarat, 336 s. ISBN 952-11-0595-X ===Viitteet=== == Aiheesta muualla == *Kuvia Biopix Luokka:Tarhayökköset
Nohra

Nohra on kunta Saksassa Thüringenin osavaltiossa. Kansallissosialistit perustivat ensimmäiset keskitysleirinsä Nohraan. Seurakuntien ystävyysseurakuntasuhteen Viitasaari - Nohra 1987.| Seurakuntien ystävyysseurakuntasuhteen == Lähteet == Luokka:Thüringenin kunnat
Pieni merenneito (animaatiosarja)

Pieni merenneito (The Little Mermaid) on Disneyn animaatiosarja, joka perustuu vuoden 1989 samannimiseen elokuvaan. Sarja kertoo merenneito Arielin, hänen ystäviensä ja muidenkin elokuvista tuttujen hahmojen seikkailuista. Sarja kertoo Arielin elämästä ennen elokuvan tapahtumia. Sarjaa ensiesitettiin yhdysvaltalaisella CBS-kanavalla vuosina 1992–1994. Sarjan suomenkielisessä versiossa Arielin dubbasi alun perin elokuvassakin hänet dubannut Johanna Nurmimaa. == Suomenkieliset ääninäyttelijät == Sarjan lopputekstit. == Aiheesta muualla == * == Lähteet == Luokka:Disneyn piirrossarjat Luokka:1990-luvun piirrossarjat Luokka:Yhdysvaltalaiset animaatiosarjat
Taixuanjing

Taixuanjing (太玄經 Tàixuánjīng, Wade-Giles: T'ai Hsüan Ching; Suuren salaisuuden klassikko) on kiinalainen ennuskirja. Sen kirjoitti Yang Xiong (揚雄/扬雄 Yáng Xióng; Wade-Giles: Yang Hsiung; 53 eaa. - 18 jaa.), joka julkaisi sen vuonna 2 eaa. Taixuanjing nojaa yijing-ennustamisen perinteeseen. Se on myös kalenteri ja kungfutselainen filosofinen teos. Ennustamiseen käytetään kolmenlaisia viivoja: * yhtenäinen viiva (⚊), joka symboloi taivasta (天 tiān), * katkoviiva (⚋), joka symboloi maata (地 dì) * kolmeen osaan katkaistu viiva (𝌀), joka symboloi ihmistä (人 rén). Näistä muodostetaan neljän viivan ryhmiä eli tetragrammeja, joita on yhteensä 81. Toisin kuin yijing-ennustamisessa, tetragrammi rakennetaan ylimmästä viivasta alimpaan. Viivan paikat on nimetty: * ylin: 方 fāng (ilmansuunta, alue, naapurivaltio Aihe Wang: Cosmology and Political Culture in Early China, Cambridge University Press, 2000, ISBN 0-521-62420-7) * toinen: 州 zhōu (maakunta) * kolmas: 部 bù (kunta) * neljäs (alin): 家 jiā (suku) ==Lähteitä== * The Canon of Supreme Mystery by Yang Hsiung (Michael Nylan) * The Elemental Changes, The Ancient Chinese Companion to the I Ching (käännös: Michael Nylan) * The T'ai Hsüan Ching, The Hidden Classic (käännös: Derek Walters) == Viitelista == Luokka:Kiinalaiset ennusmenetelmät Luokka:Kiinalaiset klassikot
Franz Neuländtner

Franz Neuländtner (s. 29. tammikuuta 1966 Höhnhart) on itävaltalainen mäkihyppääjä, joka kilpaili maailmancupissa vuosina 1983–1993. Neuländtnerin uran suurin saavutus on lentomäen MM-hopea Kulmista 1986. Lisäksi hän saavutti joukkuemäen MM-pronssia Oberstdorfista 1987 Ernst Vettorin, Richard Schallertin ja Andreas Felderin kanssa. Hänen paras henkilökohtainen sijoituksensa hiihdon MM-kisoista on suurmäen kuudes tila Lahdessa 1989. Maailmancupissa Neuländtner saavutti kaksi osakilpailuvoittoa ja neljästi muita palkintokorokesijoituksia. Hänen ainoat voittonsa tulivat Lake Placidin normaalimäestä kaudella 1985–1986 ja Lahden suurmäestä kaudella 1989–1990. Hän sijoittui kauden 1985–1986 kokonaispisteissä neljänneksi. == Lähteet == * Luokka:Itävaltalaiset mäkihyppääjät Luokka:Vuonna 1966 syntyneet Luokka:Elävät henkilöt
Tabularium

Tabularium oli Rooman valtakunnan valtionarkisto. Sen rakennus sijaitsi Capitolium-kukkulan itärinteessä. Tabularium lienee valmistunut vuonna 78 eaa. Se rakennettiin mahdollisesti Sullan määräyksestä. Tabulariumia korjattiin ja uudistettiin keisari Claudiuksen aikana. Vuosina 1582–1605 Tabulariumin raunioiden päälle rakennettiin Palazzo Senatorio, Rooman nykyinen kaupungintalo. == Lähteet == Luokka:Antiikin Rooman kaupungin rakennukset ja rakennelmat Luokka:Kansallisarkistot
Baldur Preiml

Baldur Preiml (8. heinäkuuta 1939 Bruggen, Itävalta – 27. tammikuuta 2025) oli itävaltalainen mäkihyppääjä ja olympiamitalisti. Preiml kilpaili vuodesta 1960 vuoteen 1968 asti. Hän saavutti pronssia normaalimäen kilpailusta Grenoblen olympialaisista 1968 . == Lähteet == Luokka:Itävaltalaiset mäkihyppääjät Luokka:Itävaltalaiset olympiamitalistit Luokka:Itävaltalaiset mäkihyppyvalmentajat Luokka:Vuonna 1939 syntyneet Luokka:Vuonna 2025 kuolleet
Canon EOS 450D

Canon EOS 450D on japanilaisyhtiö Canonin aktiivisille valokuvausharrastajille suunnattu digitaalinen järjestelmäkamera. Kamera tunnetaan Pohjois-Amerikassa nimellä EOS Digital Rebel XSi ja Japanissa nimellä EOS Kiss X2. Se julkistettiin 23.1.2008 ja tuli Euroopassa saataville huhtikuussa 2008. Kamera on Canon EOS 400D -järjestelmäkameran seuraaja. Merkittäviä eroja edeltäjään verrattuna ovat suurempi nestekidenäyttö elävällä etsinkuvalla, DIGIC III -prosessori, siirtyminen Compact Flashistä SD- ja SDHC-muistikortteihin, pienempi paino sekä kennon korkeampi erottelukyky. ==Ominaisuuksia== * 12,2 megapikselin CMOS-kenno * Yhdysrakenteinen puhdistusjärjestelmä * 3,0 tuuman nestekidenäyttö * 9 pisteen automaattitarkennus * Kuvatyylit * DIGIC III -prosessori * Digital Photo Professional -ohjelmisto RAW-kuvien käsittelyyn * Yhteensopiva EF- ja EF-S-sarjan objektiivien ja EX Speedlite -salamalaitteiden kanssa * suomenkieliset käyttövalikot http://www.canon.fi/For_Home/Product_Finder/Cameras/Digital_SLR/EOS_450D/index.asp ==Lähteet== ==Aiheesta muualla== *EOS 450D Canonin sivustolla EOS 450D
SLAY Radio

SLAY Radio on ympärivuorokautinen Internetissä toimiva radioasema, joka soittaa remixejä ja sävellyksiä perustuen Commodore 64 -tietokoneeseen ja Amigaan, jotka olivat suosittuja 1980- ja 1990-luvulla. Kenneth Mutka (tunnettu nimimerkillä Slaygon) perusti SLAY Radion vuonna 1999. Ensimmäisenä vuonna kanava soitti vain soittolistaa, mutta myöhempinä vuosina kanavalla on alettu pitämään live-esityksiä yleensä yhdestä kolmeen kertaan viikossa tiskijukkien ja fanien voimin, jotka tapaavat IRC:n välityksellä. SLAY Radiosta on tehty lukuisia artikkeleita lehtiin, kuten MikroBittiin, ruotsalaiseen GT-aikakauslehteen, saksalaiseen Computer Total -lehteen sekä Sveriges Radioon. == Lähteet == == Aiheesta muualla == * SLAY Radion kotisivut * Remix.Kwed.org – Suuri arkisto Commodore 64 -remixejä Luokka:Internet- radioasemat Luokka:Videopelimusiikki
Chen Ying

Chen Ying (s. 4. marraskuuta 1977 Peking) on kiinalainen pistooliampuja, olympiavoittaja ja maailmanmestari. Chen Ying on voittanut useita MM-mitaleita Zagrebista 2006 ja Lahdesta 2002. Kirkkain niistä on 25 m urheilupistoolin maailmanmestaruus Zagrebissa. Lisäksi hän on saavuttanut kaksi joukkuemaailmanennätystä, joista toinen on sivuava. Chen voitti olympiakultaa Pekingissä 2008 25 metrin urheilupistoolissa. Hän nousi finaalikierroksilla peruskilpailun kolmannelta sijalta melko selvään voittoon ohi hopeamitalistin Gundegmaa Otryad ja pronssia voittaneen Munkhbayar Dorjsurenin. Lontoossa 2012 Chen sijoittui 25 metrin pistoolikilpailussa hopealle Kim Jangmin jälkeen. ==Maailmanennätykset== ==Lähteet== *Profiili ISSF Newssissä *ISSF:n tietokanta * Luokka:Kiinalaiset ampujat Luokka:Kiinalaiset olympiavoittajat Luokka:Vuonna 1977 syntyneet Luokka:Elävät henkilöt
Nordic+

Nordic+ on Pohjoismaiden, Hollannin, Irlannin ja Ison-Britannian hallitusten muodostama yhteistyöelin, jossa maat tekevät yhteistyötä kehitysyhteistyön saralla.Kepa. Euroopan unionin sisällä, samanmieleiset Nordic+ maat ajavat usein erilaista politiikkaa, kuin EU:n eteläiset katoliset jäsenvaltiot. Suurimmat ristiriidat koskevat väestö ja sukupuolikysymyksiä. EU:n lisäksi Nordic+ toimii muilla kansainvälisillä foorumeille, kuten DACissa ja YK:ssa, sekä paikan päällä kehitysmaissa, missä niillä on yhteisiä hankkeita.Koor Vuoden 2007 kehityspoliittisessa selonteossa Suomi sitoutui toimimaan enenevästi Nordic+ ryhmässäKehityspoliittinen ohjelma 2007, sivu 24. Nordic+ ryhmän maat tekevät yhteistyötä muun muassa yhteistyörahoitusjärjestelyillä, lisäksi ne jakavat tietoa maidensa kehityspolitiikan suuntalinjoista, koordinoivat toimintaansa ja pyrkivät yhteistyöllään edistämään kehitysavun tuloksellisuutta ja harmonisointia. Yhteistyötä Nordic+ maat tekevät erityisesti ihmisoikeus-, tasa-arvo-, sosiaali- ja ympäristökysymyksissä.Norden ==Lähteet== Luokka:Pohjoismaiset järjestöt Luokka:Pohjoismaiden politiikka
Fei Fengji

Fei Fengji (s. 5. elokuuta 1982 Shanghai) on kiinalainen pistooliampuja ja maailmanmestari. Fei Fengji on voittanut useita MM-mitaleita naisten ja tyttöjen sarjoissa. Kirkkain saavutus näistä on 25 m urheilupistoolin tyttöjen maailmanmestaruus Lahdessa 2002. Lisäksi hän pitää hallussaan tyttöjen 10 m ilmapistoolin joukkuemaailmanennätystä. ==Maailmanennätys== ==Lähteet== *Profiili ISSF Newssissä *ISSF:n tietokanta Fei Fengji Fei Fengji Fei Fengji
Same Old Tunes

Same Old Tunes on ruotsalaisen skate punk -yhtye Millencolinin debyyttialbumi, joka julkaistiin vuonna 1994 nimellä Tiny Tunes, mutta sitä markkinoidaan nykyään toisella nimellään. Levyn kappaleista julkaistiin singlenä Da Strike, josta tehtiin myöhemmin musiikkivideo. Kappaleesta tuli pienoinen hitti yhtyeen kotimaassa Ruotsissa. == Äänitykset == Albumi äänitettiin Unisound- studioilla Örebrossa elokuussa 1994. Albumin äänittäminen sekä miksaaminen kesti kaksi viikkoa. Nikola Sarcevicin sävellykset hallitsevat albumia; albumin kahdestatoista kappaleesta yksitoista on hänen käsialaansa. Ainoastaan kappale ”Mystic Reptile” on kitaristi Mathias Färmin käsialaa. Yhtyeen kitaristi Erik Ohlsson sekä rumpali Fredrik Larzon eivät osallistuneet kappaleiden tekoon.Tiny Tunes -albumin kansilehtinen == Yleistä kappaleista == Aloituskappale ”Mr. Clean” edustaa nopeatempoista punk rockia, ja sen sanoituksissa kerrotaan minäkertojan entisestä ystävästä, josta on tullut epämiellyttävä. Kappale on yhä yhtyeen kiertueissa tärkeässä osassa. ”Mr. Cleania” seuraa hidastempoisempi ”Chiquita Chaser”, jonka sanoituksissa kerrotaan minäkertojan luulemista ”chiquitatyypiksi”. ==Kappalelista== *Kaikki kappaleet kirjoittanut Nikola Sarcevic, ellei toisin mainita. # # # # # # # # # # # # == Arvostelut == *Allmusic linkki == Kokoonpano == * Nikola Sarcevic - laulu ja bassokitara * Erik Ohlsson - kitara * Mathias Färm - kitara * Fredrik Larzon - rummut == Lähteet == Luokka:Vuoden 1994 albumit Luokka:Vuoden 1994 esikoisalbumit Luokka:Millencolinin albumit
Stay Heavy Records

Stay Heavy Oy on helsinkiläinen metallimusiikkia julkaiseva levy-yhtiö. Dies Irae Records yhdistyi siihenStalker.cd. Stay Heavy toimii myös tapahtumatuottajana ja management-yhtiönä raskaanmusiikin yhtyeille. Yhtiön tuotannoista tunnetuin on Finnish Metal Expo ja sen yhteydessä kokoontuva International Metal Meeting, jotka toteutetaan yhteistyössä Finnish Metal Eventsin kanssa. == Yhtyeet == * Church of the Dead * Codeon * Drive * Godsplague * Sightless * Silentrain * The Scourger ;Entiset * Mustan Kuun Lapset * Steep * Before the Dawn * Northern Discipline * Monsterbore * Black Sun Aeon * Blake * Jytäjyrsijät * Legion Of The Damned * Drive * Gloria Morti * Noxa * The Final Harvest * Tukkanuotta * Waltari * Witheria * Verenpisara ==Lähteet== == Aiheesta muualla == * Stay Heavy Recordsin sivusto * Luokka:Suomalaiset metallimusiikin levy-yhtiöt Luokka:Suomalaiset musiikkikustantamot
Viisausteologia

Viisausteologia on kristinuskon suuntaus, joka korostaa eettisyyden ja hengellisyyden yhteenkuuluvuutta. Eettinen käsitys tarvitsee mielekkään käsityksen todellisuudesta, ja hengellisyys tarvitsee eettisen ulottuvuuden, joka estää eskapismin. Viisausteologia painottaa kaiken olemassa olevan yhteenkuuluvuutta. Se on mystiikan teologiaa. ==Aiheesta muualla== * Viisaus palauttaa yhteenkuuluvuuden tajun * Kristillinen hengellisyys palaa alkuläheteilleen Luokka:Kristillinen teologia Luokka:Mystiikka
Jiaoshi-yilin

Jiaoshi-yilin (焦氏易林 Jiāoshì yìlín "Jiao-tyylin muutosten metsä") tai yksinkertaisesti Yilin eli Muutosten metsä on kiinalainen ennuskirja, joka noudattaa Yijingin perinnettä. Sanotaan, että kirjan kirjoitti Han-dynastian aikainen Jiao Yanshou (焦延壽). Ennustaminen perustuu 64 x 64= 4096 heksagrammille. Jokaista heksagrammiparia kuvataan lyhyellä runolla. Yilinin heksagrammit muodostavat myös kalenterin, joka perustuu kiinalaisen aurinkokalenterin 24 jieqille. ==Kirjallisuutta== ==Aiheesta muualla== * Yilinin kiinalainen teksti, käännöspätkiä ja selityksiä englanniksi Luokka:Kiinalaiset kirjat Luokka:Kiinalaiset ennusmenetelmät
Palopuron seisake

Palopuron seisake () on entinen rautatieliikennepaikka Hyvinkään Palopuron asuinalueen luona -radan varrella noin kuusi kilometriä etelään Hyvinkään ja viisi pohjoiseen Jokelan asemilta. Seisake sijaitsee Vantaanjoen sivujoen Palojoen yläjuoksun varrella ja se avattiin tämän mukaisesti vuonna 1905 Palojoki-nimisenä, mutta nimi vaihdettiin Palopuroksi 1. lokakuuta 1951 johtuen sekaannuksista saman joen alajuoksulla sijaitsevan Nurmijärven Palojoen kylän kanssa. Seisakkeelle valmistui puinen laiturirakennus vuonna 1936. Miehitys liikennepaikalla lopetettiin vuonna 1963. Seisakkeella toimi posti ennen laiturikatoksen purkua vuonna 1994. Seisake lakkautettiin 12. elokuuta 1996, ja laiturit purettiin pian sen jälkeen. Palopurosta vajaa kaksi kilometriä pohjoiseen avattiin samanniminen raiteenvaihtopaikka seuraavan vuoden kesäkuussa. == Lähteet == == Aiheesta muualla == * Palopuron asemarakennus vuonna 1988 * Palopuron vartioitu tasoristeys vuonna 1993 Luokka:Uudenmaan lakkautetut rautatieliikennepaikat Luokka:Hyvinkään rautatieliikennepaikat
Rinaldo Capello

Rinaldo ”Dindo” Capello (s. 17. kesäkuuta 1964 Asti, Italia) on italialainen autourheilija. Hänen suurimpiin saavutuksiinsa kuuluu Le Mansin 24 tunnin ajon voittaminen vuosina 2003, 2004 ja 2008. Lisäksi hän voitti vuosina 2001 ja 2002 Sebringin 12 tunnin ajon. Capello voitti kausilla 2006 ja 2007 American Le Mans Series -sarjan prototyyppiluokan mestaruuden yhdessä skotti Allan McNishin kanssa. == Lähteet == == Aiheesta muualla == * Capellon viralliset kotisivut Luokka:Italialaiset autourheilijat Luokka:Le Mansin 24 tunnin ajon voittajat Luokka:American Le Mans Series -kuljettajat Luokka:Porsche Supercup -kuljettajat Luokka:Vuonna 1964 syntyneet Luokka:Elävät henkilöt
Where the Heart Is

Where the Heart Is voi tarkoittaa ainakin seuraavia: * Sydämen koti (engl. Where the Heart Is), Uma Thurmanin ja Dabney Colemanin tähdittämä elokuva vuodelta 1990 * Siellä missä sydän on (engl. Where the Heart Is), Ashley Juddin ja Natalie Portmanin tähdittämä elokuva vuodelta 2000 * Where the Heart Is, yhdysvaltalainen vuosina 1969–1973 tuotettu saippuaooppera * Sydän paikallaan (engl. Where the Heart Is), brittiläinen vuosina 1997–2006 tuotettu televisiosarja * Sydämeesi kodin teen (engl. Where the Heart Is), Billie Lettsin vuonna 1995 julkaistu romaani * ”Where the Heart Is”, Soft Cell -duon singlekappale vuodelta 1982.
Shiki Masaoka

Shiki Masaoka, oikea nimi: Tsunenori Masaoka (; 14. lokakuuta 1867 Matsuyama, Japani – 19. syyskuuta 1902 Tokio, Japani) oli japanilainen runoilija. Hän oli huomattava haikun ja tankan uudistaja. Shiki pelasi siepparina baseballia, joka saavutti suosiota Japanissa 1870-luvulta alkaen. Hänet liitettiin vuonna 2002 Yakyū dendōhon eli Japanin baseballin kunniagalleriaan. Shiki sairastui tuberkuloosiin ollessaan kirjeenvaihtajana Kiinan–Japanin sodassa. Hän oli kuollessaan 34-vuotias. ==Suomennettuja runoja== * Shiki: japanilaisia haiku- runoja neljälle vuodenajalle, Rauma: Orienta 1999 ISBN 952-5199-06-1 ;Antologioissa: * Kirsikankukkia: Japanin klassillisten runojen suomennoksia, suom. Martta Keravuori, WSOY 1951 * Japanilaisia runoja, suom. G. J. Ramstedt, WSOY 1953 ** Unikot ** Tähtien nimet ** Iltasirkat ** Kirsikankukat ja varas ** Kevätvirta ** Karpit ** Kevätusva ** Leivo nousee ** Rakastuneet kissat ** Suman taistelukentällä * Haiku-runoja joka tunnelmaan: antologia, Rauma: Orienta 2000 ISBN 952-5199-09-6 * Pieni haikukirja, Rauma: Orienta 2008 ISBN 978-952-5199-18-5 == Lähteet == == Aiheesta muualla == * Shiki Masaoka, Päivittyvä luettelo suomennetuista runoista. Lahden kaupunginkirjaston runotietokanta. Luokka:Japanilaiset runoilijat Luokka:Japanilaiset baseballpelaajat Luokka:Vuonna 1867 syntyneet Luokka:Vuonna 1902 kuolleet
Jaime Melo

Jaime Melo, tunnetaan myös nimellä Jaime Melo Jr., (s. 24. huhtikuuta 1980 Cascavel, Paraná Brasilia) on brasilialainen autourheilija. Hän voitti vuonna 2002 Euro Formula 3000 -mestaruuden. Vuonna 2006 Melo voitti FIA GT Championship -sarjan mestaruuden. Hän voitti American Le Mans Series -sarjan GT2-luokan mestaruuden yhdessä Mika Salon kanssa kaudella 2007. Melo on ajanut myös FIA World Endurance Championship -sarjassa. == Tulokset == === Formula 3000 -tulokset === Kausi Talli 1 2 3 4 5 6 7 8 9 10 11 12 Pisteet Sijoitus 2000 Petrobras Junior Team SMR 4 GBR 16 ESP 14 EUR 6 MON DNQ FRA 17 AUT 5 GER 8 HUN DNQ BEL 18 6 14. 2001 Durango Formula BRA 2 SMR Kesk. ESP 21 AUT 5 MON 11 EUR 13 FRA 14 GBR 12 GER 12 HUN BEL ITA 8 12. === Le Mansin 24 tunnin ajon tulokset === Vuosi Talli Kanssa- kuljettajat Auto Luokka Kierroksia 2004 JMB Racing Jean-René de Fornoux Stéphane Daoudi Ferrari 360 Modena GTC GT 133 Kesk. Kesk. 2007 Risi Competizione Mika Salo Johnny Mowlem Ferrari F430 GT2 GT2 223 Kesk. Kesk. 2008 Risi Competizione Gianmaria Bruni Mika Salo Ferrari F430 GT2 GT2 326 19. 1. 2009 Risi Competizione Pierre Kaffer Mika Salo Ferrari F430 GT2 GT2 329 18. 1. 2010 Risi Competizione Gianmaria Bruni Pierre Kaffer Ferrari F430 GT2 GT2 116 Kesk. Kesk. 2011 Luxury Racing Stéphane Ortelli Frédéric Makowiecki Ferrari 458 Italia GTC GTE Pro 183 Kesk. Kesk. 2012 Luxury Racing Frédéric Makowiecki Dominik Farnbacher Ferrari 458 Italia GTC GTE Pro 333 18. 2. == Lähteet == == Aiheesta muualla == * Jaime Melon viralliset kotisivut Luokka:Brasilialaiset autourheilijat Luokka:American Le Mans Series -kuljettajat Luokka:Vuonna 1980 syntyneet Luokka:Elävät henkilöt
Sydän paikallaan

Sydän paikallaan () on brittiläinen draamasarja, jota tehtiin vuosina 1996–2006 yhteensä kymmenen tuotantokautta ja 110 jaksoa. Sarjaa kuvattiin Marsdenin, Slaithwaiten ja Melthamin kylissä lähellä Huddersfieldiä. Kuvitteelliseen Skelthwaiten kylään sijoittuvassa sarjassa seurataan paikkakunnan sairaanhoitajien ja heidän perheidensä elämää. Alun perin sarjan keskushenkilöitä olivat sairaanhoitajat Peggy Snow (Pam Ferris) ja Ruth Goddard (Sarah Lancashire) perheineen. Naisia yhdistää myös Simon Goddard (Thomas Craig), joka on paitsi Ruthin aviomies, myös Peggy Snow'n veli. Simon Goddard pyörittää paperitehdasta, jossa suurin osa sarjan miehistä on töissä. Sittemmin Ruth eroaa miehestään Simonista ja muuttaa Australiaan. Peggy taas kuolee autokolarissa. Myöhemmillä tuotantokausilla sarjassa seurattiin melko tasapuolisesti kaikkien paikkakuntalaisten elämää. Uusien sairaanhoitajien Karen Buckelyn (Leslie Ash) ja Anna Kirkwallin (Leslie Dunlop) perheet ovat kuitenkin hiukan enemmän esillä kuin muut sarjan henkilöt. == Aiheesta muualla == * * Sarjan esittely Ylen sivuilla Luokka:1990-luvun brittiläiset draamasarjat Luokka:2000-vuosikymmenen brittiläiset draamasarjat Luokka:ITV:n televisio-ohjelmat
Mikko Jokela (diplomaatti)

Mikko Samuli Jokela (s. 15. lokakuuta 1947 Laihia) on suomalainen diplomaatti ja virkamies. Hän työskenteli vuosina 2010–2012 eläkkeelle jäämiseensä saakka ulkoasiainministeriön protokollapäällikkönä. Vuosina 2005–2010 Jokela oli Suomen Alankomaiden suurlähettiläs. Jokela astui ulkoasiainministeriön palvelukseen vuonna 1976 ja työskenteli muun muassa ulkoministerin ja valtiosihteerin virkamiessihteerinä sekä eri tehtävissä kauppapoliittisella ja poliittisella osastolla muun muassa tutkimus- ja suunnitteluyksikön päällikkönä. Jokela työskenteli myös Bonnin, Budapestin, Tukholman suurlähetystöissä sekä pääkonsulina Hampurissa (2001–2005). Vuosina 2005–2010 Jokela toimi Suomen Alankomaiden suurlähettiläänä Haagissa. Hän edusti samalla Suomea YK:n Kemiallisten aseiden kieltojärjestössä (OPCW), joka sijaitsee myös Haagissa. Jokela aloitti ulkoministeriössä protokollapäällikkönä 1. helmikuuta 2010. Hän jäi tehtävästä eläkkeelle vuonna 2012. Koulutukseltaan Jokela on yhteiskuntatieteiden maisteri Tampereen yliopistosta 1976. Hänen puolisonsa vuodesta 1970 on maanviljelijä, yhteiskuntatieteiden maisteri Raija-Liisa Havusela. == Lähteet == Luokka:Suomen suurlähettiläät Luokka:Suomalaiset virkamiehet Luokka:Vuonna 1947 syntyneet Luokka:Elävät henkilöt
Timo Bernhard

Timo Bernhard (s. 24. helmikuuta 1981 Homburg, Saarland, Saksa) on saksalainen autourheilija. Hän on voittanut monia arvostettuja kilpailuja. Vuonna 2001 Bernhard voitti Porsche Carrerra Cupin. Vuosina 2002 ja 2003 hän voitti Daytonan 24 tunnin ajon GT-luokassa ja 2003 myös kokonaiskilpailun. Lisäksi hän on voittanut muun muassa Nürburgringin 24 tunnin ajon vuosina 2006 ja 2007. Hän saavutti Sebringin 12 tunnin ajossa luokkavoiton vuonna 2004 ja kokonaisvoiton vuonna 2008. Hän on ajanut myös American Le Mans Series -sarjassa Penske Racing -tallissa, jossa hän voitti GT-luokan mestaruuden vuonna 2004. Vuonna 2010 Bernhard voitti Audilla Le Mansin 24 tunnin ajon Romain Dumas'n ja Mike Rockenfellerin kanssa. Bernhard ajoi vuoteen 2017 FIA World Endurance Championship -sarjassa saksalaisen Porschen tehdastallin LMP1-luokan autolla. Hän on ajanut myös muun muassa IMSA SportsCar Championship, ADAC GT Masters ja Intercontinental GT Challenge -sarjoissa. == Lähteet == == Aiheesta muualla == * Timo Bernhardin viralliset kotisivut , Luokka:Saksalaiset autourheilijat Luokka:Le Mansin 24 tunnin ajon voittajat Luokka:American Le Mans Series -kuljettajat Luokka:FIA World Endurance Championship -kuljettajat Luokka:Grand-Am-kuljettajat Luokka:Porsche Supercup -kuljettajat Luokka:Vuonna 1981 syntyneet Luokka:Elävät henkilöt
Fred Brooks

Frederick Phillips ”Fred” Brooks, Jr. (19. huhtikuuta 1931 Durham, Yhdysvallat – 17. marraskuuta 2022) oli yhdysvaltalainen tietojenkäsittelytieteilijä. Hänet tunnetaan työstään IBM S/360 -suurtietokonehankkeen parissa, esseeteoksestaan The Mythical Man-Month (1975) ja niin kutsutusta Brooksin laista: ”adding manpower to a late software project makes it later” (”työvoiman lisääminen aikataulusta myöhässä olevaan ohjelmistoprojektiin saa aikaan sen, että se on enemmän myöhässä”). Brooks piti itse suurimpana saavutuksena 8-bittisen tavun valitsemisen 6-bittisen sijaan: tämä mahdollisti pienien kirjaimien käytön suurien lisäksi, joka vaikutti kaikkialle. Brooks valmistui Duken ja Harvardin yliopistoista. Hän voitti Turing-palkinnon vuonna 1999. Brooks pääsi Kansallisen tiedeakatemian jäseneksi vuonna 2001. Brooks työskenteli pitkään Pohjois-Carolinan yliopistossa Chapel Hillissä. == Lähteet == == Aiheesta muualla == * Kotisivut * Luokka:Yhdysvaltalaiset tietojenkäsittelytieteilijät Luokka:IBM:n henkilöstö Luokka:Turing-palkinnon saajat Luokka:Vuonna 1931 syntyneet Luokka:Vuonna 2022 kuolleet
Venymäliuska-anturi

Venymäliuska-anturi (lyhyemmin myös venymäliuska) on materiaalin muodonmuutoksen mittaamiseen tarkoitettu anturi. Antureiden tärkein osa on soveltuvalla tavalla muotoiltu johdin. Artikkelin kuvassa esitellään eräs varsin tyypillinen johdinkuvio. Anturi kiinnitetään tutkittavaan kappaleeseen, jolloin myös johde venyy tai puristuu kappaleen mukana. Tällöin johdinlangan poikkileikkauspinta-ala pienenee (venytys) tai kasvaa (puristus) kappaletta kuormitettaessa, jolloin anturin resistanssi muuttuu. Venymäliuska-antureita käytetään paitsi suoraan muodonmuutosten mittaamiseen, myös voimien mittaamiseen ja punnitsemiseen. Tätä varten liuskat kiinnitetään usein johonkin kappaleeseen, jonka muoto ja kimmokerroin tunnetaan tarkasti. Näin kappaleen mitatusta muodonmuutoksesta voidaan laskea siihen kohdistuvat voimat. == Mittauskytkentöjä == Koska anturin resistanssin muutos on pieni suhteessa anturin kokonaisresistanssiin, anturit asennetaan yleensä sähköisesti Wheatstonen siltakytkentään. Tässä kytkennässä venymäliuskan resistanssi määritetään suhteessa tunnettuihin vastuksiin, jolloin pienetkin muutokset voidaan määrittää täsmällisesti. == Liuskavakio == Resistanssin muutos suhteessa pituuden muutokseen on vakio, jota kutsutaan liuskavakioksi ja merkitään usein k-kirjaimella. Resistanssin muutosta voidaan kuvata kaavalla \frac{\Delta R}{R} = k\frac{\Delta l}{l_0} Liuskavakioiden arvot on mahdollista johtaa tämän kaavan sekä kappaleen resistanssin kaavan avulla, mutta nämä laskennalliset tulokset harvoin vastaavat kovin tarkasti todellisuutta. Liuskojen valmistajat mittaavat siksi kokeellisesti antureidensa liuskavakiot, jotka he ilmoittavat anturin ominaisuuksissa. Antureita valmistavat esimerkiksi HBM ja Kyowa. == Lähteet == Luokka:Anturit Luokka:Mittaustekniikka
Siltakytkentä

Siltakytkentä voi viitata: *Wheatstonen siltaan *Päätevahvistimen siltakytkentään
Argus-silmä

thumb|Implantti Argus-silmä on näköproteesi, joka on tarkoitettu vakavasta verkkokalvorappeumasta kärsiville potilaille. Keinosilmän periaatteen kehitti professori Mark Humayanin tutkimusryhmä Kalifornian yliopiston Doheny Eye Institutesta. Ensimmäiset keinosilmät ihmisille asennettiin 2002. Yhteistyössä Second Sight -yhtiön kanssa ryhmä on kiinnittänyt silmän muun muassa sokealle Linda Moorfootille. Nimensä se on saanut kreikkalaisesta taruolennosta Argoksesta, joka oli satasilmäinen jättiläinen. Argus II hyväksyttiin kaupalliseen ja kliiniseen käyttöön EU:ssa vuonna 2011http://www.technologyreview.com/news/423216/a-bionic-eye-comes-to-market/ ja Yhdysvalloissa vuonna 2013http://www.reuters.com/article/2013/02/14/us- secondsight-fda-eyeimplant-idUSBRE91D1AK20130214 . ==Toiminta== Argus-silmässä on herneenkokoinen videokamera kiinnitetty keinotekoiseen verkkokalvoon, joka mahtuu silmämunaan. Siitä se välittää kuvia aivoihin näköhermojen kautta. Linda Moorfootilla on käytössään silmä, jossa on 16 elektrodia, joilla hän pystyy näkemään ihmisten hahmot. Vuoden 2008 kehittyneimmässä Argus-silmässä oli 60 elektrodia. Kalifornian instituutissa kehitettiin tuolloin silmää, jossa olisi 1 000 elektrodia, mikä riittää jo kasvojen erottamiseen. Tulevaisuudessa yritetään kehittää silmää, joka erottaisi myös värit. ==Katso myös== *Silmäproteesi == Lähteet == ==Aiheesta muualla== *MTV3:n artikkeli *The Timesin artikkeli Luokka:Proteesit Luokka:Näkövammaisen apuvälineet
Sassabiantilooppi

Sassabiantilooppi (Damaliscus lunatus) on tyypillinen Afrikan savannin sorkkaeläin, jota tavataan runsaslukuisena ennen kaikkea kansallispuistoissa. Suomen Lajitietokeskus käyttää lajista nimitystä topi. Damaliscus-suvun topiantilooppien luokittelusta on eri mielipiteitä; joidenkin tutkijoiden mukaan sassabiantiloopilla olisi viisi alalajia, kun taas toisten tutkijoiden mukaan Damaliscus lunatus, Damaliscus korrigum ja Damaliscus superstes ovat kolme erillistä lajia. Jälkimmäisen näkemyksen mukaan varsinaisella sassabiantiloopilla eli tsessebellä – joka muissa luokituksissa käsitetään lajin nimialalajiksi Damaliscus lunatus lunatus – ei ole yhtään alalajia. == Levinneisyys == Sassabiantiloopin levinneisyysalue ulottuu Saharan eteläpuolisilla alueilla Senegalista Sudaniin sekä siitä varsin laajalle alueelle Itä-Afrikkaan Keniasta ja Etelä-Somaliasta Etelä-Afrikan koillisosiin. == Tuntomerkit == Sassabiantiloopin turkin pohjaväri on ruskea, ja sen sävy vaihtelee alalajista riippuen. Päässä, koivissa ja muuallakin vartalossa on mustia alueita. Kummallakin sukupuolella on hyvin poikkiharjuiset sarvet, joskin ne ovat naamaa pienemmät. Turkin värin tapaan myös sarvissa on vaihtelua koossa ja muodossa, samoin eläinten koossa muutenkin. Ruumiin pituus on 120–200 cm, säkäkorkeus 99–130 cm ja hännän pituus 34–45 cm. Koko lajilla painon vaihteluväli on 90–170 kg. Naaras on hieman pienempi kuin uros. == Ravinto == Sassabiantiloopin ravintoa on pääasiassa ruoho, jota se laiduntaa piikkipensaita ja yksittäisiä puita kasvavilla alangoilla ja ylätasangoilla. Laji on tyypillinen laiduntaja. Tavallisesti eläimet hakutuvat 15–30 yksilön laumoihin. Vaelluksilla kohti uusia laitumia saattaa muodostua jopa 12 000 yksilön laumoja. Eläimet liikkuvat tuolloin muiden lehmäantilooppien, gnuuantilooppien, kanssa yhdessä. Paetessaan ne pinkovat kovaa vauhtia. == Lisääntyminen == Lisääntymisaikana kukin aikuinen uros asettuu omalle reviirilleen, jossa se jatkuvalla edestakaisella liikkumisella pitää ruohon matalana. Se puolustaa aluettaan muilta uroksilta, mutta naaraat ja nuoret yksilöt saavat liikkua sen alueella vapaasti. Pariutuminen tapahtuu aina tällaisen reviirin piirissä. Uros pariutuu useamman naaraan kanssa. Sittemmin muodostuu taas laumoja, jotka koostuvat naaraiden jälkeläisistä. Kantoaika on 7,5–8 kuukautta. Kullakin naaraalla on yksi kerrallaan. == Lähteet == * * Animal Diversity Web === Viitteet === Luokka:Topiantiloopit
Pentlandiitti

Pentlandiitti ((Fe,Ni)9S8) on rautanikkelisulfidi ja tärkeä nikkelimalmimineraali. Sen raudan ja nikkelin suhde on noin 1:1. Näiden lisäksi pentlandiitti sisältää usein pieniä määriä kobolttia. Pentlandiitti on nimetty irlantilaisen luonnontieteilijän Joseph Barclay Pentlandin (1797–1873) mukaan, joka löysi mineraalin Kanadan Sudburystä. Se on muodostunut syväkivissä korkeassa lämpötilassa. Pentlandiitin kidejärjestelmä on kuutiollinen, mutta se esiintyy useimmiten massamaisina tai rakeisina aggregaatteina. Sen kovuus on 3,5–4 Mohsin asteikolla, ja se on väriltään pronssinrusehtava. Pentlandiitin kiilto on metallinen, eikä sillä ole havaittavaa lohkeavuutta. Sen murros on simpukkamainen ja rosoinen. Pentlandiitti esiintyy usein yhteenkasvettuneena magneettikiisun kanssa. Nämä kaksi samankaltaista mineraalia on mahdollista erottaa toisistaan magneettisuuden perusteella: magneettikiisu on vähintään heikosti magneettinen, kun taas pentlandiitti ei ole lainkaan magneettinen. Pentlandiittia on myös yleisesti rautameteoriiteissa. == Lähteet == == Aiheesta muualla == * Geologian tutkimuskeskus: Kiviopas * Mineral Galleries: Pentlandiitti * Luokka:Sulfidimineraalit Luokka:Malmimineraalit Luokka:Nikkelimineraalit
Jouko Lumme

Jouko Lumme (s. 10. helmikuuta 1946) on suomalainen elokuvaäänittäjä. Lumme on toiminut äänittäjänä kaikissa Aki Kaurismäen elokuvissa Kaurismäen toisesta elokuvasta, Calamari Union (1985) lähtien. Tämän lisäksi hän on äänittänyt ison osan myös Mika Kaurismäen ja Veikko Aaltosen elokuvia. Muita elokuvaäänityksiä ovat muun muassa Kuutamosonaatti (1988), Ripa ruostuu (1993), Vaiennut kylä (1997) ja Eläville ja kuolleille (2005). Lumme on työskennellyt eri tehtävissä 104:ssä elokuvassa vuosina 1970-2006. ==Lähteet== Luokka:Suomalaiset elokuvaäänittäjät Luokka:Jussi-palkinnon saajat Luokka:Vuonna 1946 syntyneet Luokka:Elävät henkilöt
The Simpsons Skateboarding

The Simpsons Skateboarding on Electronic Artsin julkaisema urheilupeli, joka perustuu Simpsonit-sarjaan. Peli on julkaistu vuonna PlayStation 2:lle. == Juoni == Vuotuinen skeittikiertue tulee Springfieldiin. Vain paikalliset asukkaat saavat osallistua siihen ja palkintorahoina on kymmeniä dollareita. Aluksi opetellaan liikkeitä skeittikoulussa ja rikotaan pisterajoja, ja lopuksi skeittaillaan sarjakuvamaisilla radoilla varsinaisia tehtäviä suorittamassa. Uudet kentät, lautailijat ja laudat aukeavat sitä mukaa, kun toimeksiannot on tehty, ja ansaitulla kahisevalla voi käydä parantelemassa omia taitojaan. == Pelaaminen == Pelivaihoehtona on joko kaksinpeli tai osallistuminen kiertueeseen. Pelissä on kymmenen erilaista kenttää, joissa on kaikissa kolme kokonaisuutta. Pelin alussa opetellaan skeittikoulussa liikkeitä ja rikotaan pisterajoja ja lopuksi skeittaillaan sarjakuvatyylisillä radoilla varsinaisia tehtäviä suorittamassa. Sitä mukaa kun toimeksiannot on tehty, aukeaa myös uusia kenttiä, hahmoja ja parempia lautoja ja ansaitulla rahalla voi parannella omia taitojaan. Tehtävissä kerätään erilaisia tavaroita ja sanoja, jotka muodosvat tekstin. Jotkut esineet killuvat putkien päällä. Temput tehdään ristiohjaimella/tatilla ja parilla napinpainalluksella. == Hahmot == * Homer Simpson * Marge Simpson * Bart Simpson * Lisa Simpson * Nelson Muntz * Otto Mann * Professori Frink * Hassu-klovni * Clancy Wiggum == Paikat == * Springfieldin koulu * Springfieldin keskusta * Rakennustyömaa * Burnsin kartano * Sir Putt-a-lot's * Krustylu Studios * Springfieldin ostoskeskus * Tikku ja Takku -maa * Ydinvoimala * Springfieldin kukkula == Lähteet == == Aiheesta muualla == * Luokka:PlayStation 2 -pelit Luokka:Vuoden 2002 videopelit Luokka:Simpsonit-pelit Luokka:Rullalautailuvideopelit
Monnin seisake

Monnin seisake () on entinen rautatieliikennepaikka Hausjärven kunnan Monnin kylässä noin viisi kilometriä pohjoiseen Hyvinkäältä. Seisake avattiin vuonna 1912 Erkylä-nimisenä, mutta se vaihdettiin Monniksi vuonna 1925 Erkylän kartanon sijaitessa noin viiden kilometrin päässä. Seisakkeelle rakennettiin paikallistie Erkylän kartanon sivuuttaneelta Hyvinkää–Hausjärvi-maantieltä. Ensimmäinen laiturirakennus Monniin rakennettiin vuonna 1917 ja uusi 1933. Miehitys liikennepaikalla lopetettiin toukokuussa 1959. Laiturirakennus purettiin 1980-luvun alkupuolella. Seisake siirrettiin hieman etelämpänä sijainneen tasoristeyksen molemmille puolille ennen laiturirakennuksen purkua.. Seisakkeen ympärille ei kehittynyt taajama-asutusta. Täten matkustajamäärät olivat laskeneet vähäisiksi 1990-luvulle tultaessa, keskimäärin Monnissa meni junaan tai jäi junasta 0-2 matkustajaa per juna. Lisäksi H-junan runsas pysähdysten määrä ja siitä aiheutunut hitaus hankaloitti liikenteenhoitoa.. Asukkaiden vastustuksesta huolimatta seisake lakkautettiin Takojan ja Palopuron kanssa samana päivänä elokuussa 1996. == Lähteet == == Aiheesta muualla == * Ilmakuva Monnin seisakkeesta vuonna 1983 * Kuva seisakkeesta rakennuksineen 1970-luvulla Luokka:Kanta-Hämeen lakkautetut rautatieliikennepaikat Luokka:Hausjärven rautatieliikennepaikat
LP 1

LP 1 on suomalaisen Säppi -yhtyeen debyyttialbumi. Se julkaistiin sekä LP-, että C-kasetti-formaatissa vuonna 1988. Albumi sisältää mm. "Asfalttilaturi" -pikkuhitin sekä "Selma" -kappaleen, jonka myöhemmin levytti myös Popeda live- albumillaan "Live at the BBC", jolla kappaleen laulaa kitaristi Costello Hautamäki. Costello on myös levyttänyt kappaleen sooloalbumillaan "Kun mies unelmoi". == Kappaleet == Kaikki kappaleet säveltänyt Seppo Hakasalo ja sovittanut Säppi-orkesteri, ellei toisin mainita. === A-puoli === # # # # # # === B-puoli === # * # # # # # == Kokoonpano == * Säppi Hakasalo – kitara, laulu * Arska Rautajoki – rummut, lyömäsoittimet * Nipa Niilola – kitara * Pertsa Tolonen – basso, taustalaulu * Eetu Tuominen – kitara, taustalaulu === Vierailevat muusikot === * Toni Lähteenmäki – taustalaulut (kappaleet 1, 5 ja 8) * Masi Luoma – haitari (kappale 2 ja 9), urut (kappaleet 11 ja 12), piano (kappaleet 5 ja 11) * Jukka Tuovinen – saksofoni (kappale 10) * Antero Priha – trumpetti (kappale 10) * Jyrki Niemi – pasuuna (kappale 10) === Tuotanto === * Dan Tigerstedt – äänittäjä, miksaaja * Juha Laakso – äänittäjä (kappaleiden 1 ja 4 separaattorit) * Janne Louhivuori – tuottaja, miksaaja * Erkki Salonen – kivenhakkaja * Marja-Leena Helin – kansikuva * Suurkiitokset HDCF Koskenpää -88, Dave sekä Parolan panssariprikaati Luokka:Säpin albumit Luokka:Vuoden 1988 esikoisalbumit Luokka:Janne Louhivuoren tuottamat albumit
Lintumies (Säpin albumi)

Lintumies on suomalaisen Säppi-yhtyeen toinen albumi. Se julkaistiin vuonna 1989. == Kappaleet == Kaikki kappaleet säveltänyt ja sanoittanut Seppo Hakasalo sekä sovittanut Säppi, ellei toisin mainittu. === A-puoli === # # # # # === B-puoli === # * # # # # # == Aiheesta muualla == * Discogs * iTunes Luokka:Säpin albumit Luokka:Vuoden 1989 albumit Luokka:Janne Louhivuoren tuottamat albumit
Poika kotiin

Poika kotiin on suomalaisen Säppi -yhtyeen kolmas ja viimeiseksi jäänyt albumi. Se julkaistiin helmikuussa 2002. == Kappaleet == # Kotiin # Kiidetään # Veikko veivaa # Uusi suunta # Poika # Resentti # Mennään yhdessä pois # ABE # Frendin päivät # Jäljet == Kokoonpano == * Seppo Hakasalo – laulu, kitara * Nipa Niilola – kitara, lyömäsoittimet, taustalaulu * Pertti Tolonen – bassokitara * Arto Rautajoki – rummut, lyömäsoittimet, taustalaulu === Vierailevat muusikot === * Safka Pekkonen – piano (kappale 1 * Lätsä – taustalaulu == Aiheesta muualla == * Fono.fi Luokka:Säpin albumit Luokka:Vuoden 2002 albumit
Sienitiede

Sienitiede eli mykologia () on biologian haara, joka tutkii sieniä (Fungi) ja niiden fysiologiaa, genetiikkaa, tieteellistä luokittelua ja biokemiallisia ominaisuuksia. Lisäksi sienitieteilijät voivat tutkia sienten hyödyntämistä biotekniikassa, esimerkiksi lääkeaineiden, oluen, viinin, juuston ja muiden maitotuotteiden valmistusprosesseissa, tai sienten käyttöä suoraan ihmis- tai eläinravinnoksi. Mykologian piirissä on alun perin kehittynyt myös kasvipatologia eli oppi kasvitaudeista, joka on nykyisin itsenäinen biologian osa-alue. Suomen yliopistoissa mykologian opetus ja tutkimus on järjestetty kasvitieteen oppiaineen yhteydessä, vaikka sienet eivät olekaan kasveja. Mykologia on toisaalta myös lääketieteen osa-alue, joka tutkii sieniä, hiivasieniä ja homeita erilaisten tautien ja vaivojen aiheuttajina. Tällöin voidaan puhua lääketieteellisestä mykologiasta. Sienitautien tutkimuksella on ollut tärkeä osuus lääketieteellisen mikrobiologian kehityksessä.Arno Forsius: Sienitautien historiaa ==Lähteet== == Aiheesta muualla == * British Mycological Society * Mycological Society of America * Lääketieteellisen mykologian seura * La società di micoterapia *
Peltibanaani

Peltibanaani on suomalaisen Pekka Myllykoski & Maltaan Haukat -yhtyeen toinen albumi. Se julkaistiin vuonna 1997. Levy koostuu yhtyeen omasta tuotannosta ja laina- sekä käännösbiisestä. Lainakappaleisiin lukeutuvat Veikko Lavin "Onni ja minä" sekä Kari Peitsamon "Vedestä nousee kasvi". == Kappaleet == # "Kun on vaikeaa" # "Mun kissani rakastaa mua" # "Sitä mieluummin katuu" # "Et ole nähnyt mun itkevän" # "Tästähän lähretähän" # "Onni ja minä" # "Jeesus oli mutakuono" # "Päivä juottolassa" # "Ei kai ihan vielä" # "Kolme pikkuista lintuu" # "Kun häntä rakastin" # "Vedestä nousee kasvi" Luokka:Pekka Myllykosken albumit Luokka:Vuoden 1997 albumit
Villilä

thumb|Villilänsalmi, vasemmalla Villilänsaari. Villilä on Tampereen kaupunginosa lähellä Nokian rajaa Tampereen länsiosassa. Vuonna 2011 Villilässä oli 1 062 asukasta. Villilässä on noin 400 taloutta. Villilän pääosin rivitaloista koostuva asutus sijoittuu Ratakistonkadun ja sen haarojen varrelle. Villilänsaaressa (Saarenkärjenkatu) on kolmisenkymmentä omakotitaloa. Villilä rajoittuu etelässä Pyhäjärveen, lännessä Nokian rajaan sekä idässä Raholan ja pohjoisessa Raholan ja Kalkun kaupunginosiin. Villilän nimi perustuu Pirkkalan pitäjän Villilän taloon. Nimen taustalla saattaa olla henkilönnimi Vilhelm. Vuoden 1442 laamanninkäräjien lautamiehenä toimi Heikki Villinen, joka oli mahdollisesti Villilän talon isäntä. 1700-luvun alussa Villilä esiintyi asiakirjoissa ratsutilana eli rusthollina, jolloin sen isäntänä oli Heikki Hannunpoika Villilä. Vuonna 1764 talo jaettiin kahtia Ala- ja Yli-Villilään. Yli-Villilästä on käytetty myös nimeä Teeri-Villilä. Villilän maat siirrettiin silloisesta Pohjois-Pirkkalan kunnasta Tampereen kaupunkiin vuoden 1937 alussa ja ensimmäinen osa-asemakaava alueelle vahvistettiin vuonna 1948. Ala-Villilän rakennukset purettiin 1970-luvun alussa niiden jäädessä Nokian moottoritien alle. Maija Louhivaara: Tampereen kadunnimet, s. 266. Tampereen museoiden julkaisuja 51, 1999, Tampere. ISBN 951-609-105-9. Villilässä sijaitseva Likolammi mainittiin isonjaon pöytäkirjassa vuonna 1768. Lampi on saanut nimensä siitä, että se oli aikoinaan pellavien liotuspaikka. Tykkitienkadun nimen taustalla on Likolammin pohjoispuolelle johtanut tie, jonka päähän rakennettiin venäläisten johdolla linnoitteita ensimmäisen maailmansodan aikana.Louhivaara 1999, s. 268–269. Ratakistonkadun nimen taustalla on Pyhäjärven Radakistonlahti, joka on merkitty nykyisiin karttoihin nimellä Maanveräjänlahti. Alkujaan Maanveräjänlahti tarkoitti Radakistonlahden luoteisperukkaa, jonka rannalla oli Maanveräjän torppa. Entisinä aikoina Pyhäjärven yli kulki näiltä kohdin talvitie, minkä perusteella on arveltu, että Radakistonlahden nimen pohjana olisi tietä merkitsevä sana rata. Vanha nimi haluttiin sisällyttää kadunnimeen, mutta ääntämisen helpottamiseksi muodossa Ratakisto. Todennäköisesti Radakisto-nimi perustuu kuitenkin länsimurteiden vehkaa tai raatetta tarkoittavaan nimitykseen ralake tai rarake, jonka kantamuoto on *raðake, Elias Lönnrotin sanakirjassa radake. Sanapari radake-radakisto on muodostettu samalla tavoin kuin oksa-oksisto; Radakistonlahti on siis 'vehkaa kasvava lahti'.Louhivaara 1999, s. 269. Villilänsaari sisältyy Tampereen arvokkaisiin luontokohteisiin liito-oravineen ja linnustoineen. Villilänsaaressa on myös uimaranta. Villilässä sijaitsee kirjastoauton pysäkki. K-Market sijaitsee Villilän vieressä Raholassa. Marketin yhteydessä on myös apteekki ja ravintola. Muut kaupat sijaitsevat Tesomajärvellä. Villilän neuvola ja päiväkoti sijaitsevat Raholan puolella. Villilän hyötyjätepiste on Villilänniemen ja Ratakistonkadun risteyksessä. Siellä ovat astiat lasille, pienmetallille, kartongille ja paperille. ==Lähteet== *
Sean Costello

thumb|Sean Costello Sean Costello (16. huhtikuuta 1979 – 15. huhtikuuta 2008) oli yhdysvaltalainen blueskitaristi ja -laulaja. Hän julkaisi debyyttialbuminsa vuonna 1996 ja esiintyi varhaisella urallaan myös Susan Tedeschin levyllä Just Won't Burn (1998). Albumi Cuttin' In (Landslide Records, 2000) toi Costellolle W. C. Handy -palkintoehdokkuuden.http://www.allaboutjazz.com/php/news.php?id=17942 Costello syntyi Philadelphiassa, mutta muutti 9-vuotiaana perheineen Atlantaan. Hän julkaisi uransa aikana kaikkiaan viisi albumia. Kuolema koitti Atlantassa juuri ennen muusikon 29-vuotispäivää. ==Diskografia== ===Soolo=== * Call The Cops (1996) * Cuttin' In (2000) * Moanin' For Molasses (2001) * Sean Costello (2005) * We Can Get Together (2008) * Sean's Blues: A Memorial Retrospective (2009) * At His Best - Live (2011) * In the Magic Shop (2014) ===Muiden levyillä=== * Pat Ramsey, It's About Time (1995) * Bobby Little, Featuring the Counts of Rhythm (1996) * Susan Tedeschi, Just Won’t Burn (1998) * Mikael Santana, In Transit (1998) * Mudcat, Mo' Better Chicken (2000) * Jody Williams, Return Of A Legend (2002) * Various Artists, Blues On Blonde On Blonde (2003) * Ollabelle, Ollabelle (2004) * Tinsley Ellis, The Hard Way (2004) * Kieran McGee, Anonymous (2004) * Clarence Fountain and the Five Blind Boys of Alabama, I’m Not That Way Anymore (2004) * The Levon Helm Band, Midnight Ramble Sessions Vol. 2 (2005) * The Cazanovas, "Borrowed Time" (2006) * Bill Sheffield, Journal On A Shelf (2006) * Nappy Brown, Long Time Coming (2007) * Joe McGuinness, From These Seeds (2008) * Kraft Quartet, Nervous Boogie (2008) * Maddy Moneypenny, Maddy Moneypenny (2008) * Jenni Muldaur, Dearest Darlin' (2009) == Lähteet == Luokka:Yhdysvaltalaiset laulajat Luokka:Yhdysvaltalaiset kitaristit Luokka:Vuonna 1979 syntyneet Luokka:Vuonna 2008 kuolleet
Susan Tedeschi

Susan Tedeschi (s. 9. marraskuuta 1970) on yhdysvaltalainen blueslaulaja ja kitaristi. Hän perusti Susan Tedeschi Bandin vuonna 1994 ja julkaisi ensimmäiset albuminsa 1990-luvun lopussa. Bostonin Berklee College of Musicissa opiskellut Tedeschi on saanut useamman Grammy-ehdokkuuden. Hän meni vuonna 2001 naimisiin muusikko Derek Trucksin kanssa. == Diskografia == === Albumit === * Better Days (Oarfin, 1995) * Just Won't Burn (Tone Cool, 1998) * Wait for Me (Tone Cool, 2002) * Live from Austin, TX (New West, 2004) * The Best of Susan Tedeschi Episode One (Tone Cool/Artemis, 2005) * Hope and Desire (Verve, 2005) * The Best of Susan Tedeschi Episode Two (TIndieblue Music, 2007) * Back to the River (Verve, 2008) * Revelator (Masterworks, 2011) * Everybody's Talkin' (Masterworks, 2012) * Made Up Mind (Masterworks, 2013) Luokka:Yhdysvaltalaiset bluesmuusikot Luokka:Yhdysvaltalaiset laulajat Luokka:Yhdysvaltalaiset kitaristit Luokka:Vuonna 1970 syntyneet Luokka:Elävät henkilöt